Document ID: 31976R1445

ΚΑΝΟΝΙΣΜΟΣ (ΕΟΚ) αριθ. 1445/76 ΤΗΣ ΕΠΙΤΡΟΠΗΣ της 22ας Ιουνίου 1976 περί καθορισμού των διαφόρων ποικιλιών του Lolium perenne L.
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως των αγορών στον τομέα των σπόρων προς σπορά(1), που τροποποιήθηκε τελευταία από τον κανονισμό (ΕΟΚ) αριθ. 671/75 (2), και ιδίως το άρθρο 3, παράγραφος 5 αυτού,
Εκτιμώντας:
ότι στο παράρτημα VIII του κανονισμού (ΕΟΚ) αριθ. 833/76 του Συμβουλίου της 6ης Απριλίου 1976 περί καθορισμού ορισμένων τιμών και άλλων ποσών που δίδονται στον γεωργικό τομέα για την περίοδο εμπορίας 1976/1977(3) το ποσόν της ενισχύσεως για τους σπόρους προς σπορά καθορίστηκε σε διαφορετικά επίπεδα για το Lolium perenne L. μεγάλης ανθεκτικότητος, όψιμον ή ημιόψιμον, για το Lolium perenne L. μικρής ανθεκτικότητος, ημιόψιμο, ημιπρώιμο ή πρώιμο και για τις νέες ή διαφορετικές ποικιλίες του Lolium perenne L.-
ότι για να εξασφαλίζεται μια ομοιόμορφη εφαρμογή στην Κοινότητα των διαδικασιών χορηγήσεως της ενισχύσεως, είναι σκόπιμο να καθορίζονται οι διαφορετικές αυτές ποικιλίες του Lolium perenne L. και να συντάσσεται ο πίνακας των ποικιλιών μεγάλης ανθεκτικότητος οψίμων ή ημιοψίμων και των ποικιλιών χαμηλής ανθεκτικότητος ημιοψίμων, ημιπρωΐμων ή πρωΐμων-
ότι πρέπει ως εκ τούτου, να καταργηθεί ο κανονισμός (ΕΟΚ) αριθ. 964/75 της Επιτροπής της 11ης Απριλίου 1975 περί καθορισμού των πινάκων των ποικιλιών οψίμων, ημιοψίμων και πρωίμων του Lolium perenne L.(4)-
ότι τα προβλεπόμενα μέτρα από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως των σπόρων προς σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποικιλίες του Lolium perenne L. μεγάλης ανθεκτικότητος οψίμου ή ημιοψίμου και Lolium perenne L. χαμηλής ανθεκτικότητος ημιοψίμου, ημιπρωίμου ή πρωίμου κατά την έννοια των διατάξεων που θεσπίστηκαν σε εφαρμογή του άρθρου 3 του κανονισμού (ΕΟΚ) αριθ. 2358/71, καθορίζονται στα παραρτήματα του παρόντος κανονισμού.
Άρθρο 2
Ο κανονισμός (ΕΟΚ) αριθ. 964/75 καταργείται.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Ιουνίου 1976.

Labels: 17
6